jkorsvik/nowiki_second_scrape_merged huggingface dataset:
Takle kraftverk

Takle kraftverk er et vannkraftverk i Gulen kommune i Vestland.
Kraftverket ble åpnet i 2000 og utnytter fallet på 225 m fra Taklevatnet.
Den opprinnelige kraftstasjonen på Takle ble satt i drift i 1943 og stengt av sikkerhetshensyn i 1993. Stasjonen ga opprinnelig strøm til innbyggere i Brekke kommune.
Nedslagsfeltet er på 3,2 km², og tilsig er på 11,9 millioner m³.
Installert effekt er 990 kW med en vertikal peltonturbin. Midlere årsproduksjon er 5,6 GWh og regnes som et minikraftverk.
Anlegget ver eid av BKK. I 2017 overtok Småkraft AS seks småkraftverk fra BKK.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Småkraft
BKK (arkiv)
Ensom

Ensom er en episode fra 1974 i den norske komieserien Fleksnes, spilt av Rolv Wesenlund i hovedrollen, som ble vist på norsk fjernsyn NRK fra 1972-2002.


== Handling ==
Fleksnes er et selskapsmenneske, men klarer også å fordrive tiden alene ved f.eks. å lese, drive med gymnastiske øvelser eller ved hjelp av glade utrop som «Day 'O». Trangen til sosialt samvær med andre melder seg imidlertid under en telefonsamtale.


== Rollebesetning i denne episode ==
Rolv Wesenlund (Marve)


== Eksterne lenker ==
(en) Ensom på Internet Movie Database 
(no) Ensom hos Filmfront 
(no) Ensom på NRK TV
Beklager, teknisk feil

Beklager, teknisk feil er en episode fra 1974 i den norske komieserien Fleksnes, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.


== Handling ==
Hva er vitsen med å ha TV om man ikke ser alle programmene? Plutselig blir det stille og ensomt. TV-apparatet har gått i stykker, men TV er ikke alt her i livet, eller...


== Rollebesetning i denne episode ==
Rolv Wesenlund (Marve)
Per Christensen (Marves kompis Per)
Bjarne Bø (Onkel Knut)
Sigve Bøe (TV-reperatør #2)
Jack Fjeldstad (Herr Lie)
Sverre Hansen	(TV-titter)
Anders Hatlo	(TV-titter)
Elna Kimmestad	(TV-titter)
Jorunn Kjellsby (TV-titter)
Magne Lindholm	(TV-titter)
Randi Nordby	(Fru Lie)
Sverre Anker Ousdal (TV-reperatør)
Kai Remlov (TV-titter)
Ole A. Simensen (TV-titter)


== Eksterne lenker ==
(en) Beklager, teknisk feil på Internet Movie Database 
(no) Beklager, teknisk feil hos Filmfront 
(no) Beklager, teknisk feil på NRK TV
Lundsæter kraftverk

Lundsæter kraftverk er et vannkraftverk i Stord kommune i Vestland.
Kraftverket ble åpnet i 1934 og utnytter fallet på 111,5 meter 
fra Tysevatnet.
Nedslagsfeltet er på 5 km²  og tilsig er på 12 millioner m³.
Kraftstasjonen var opprinnelig eid av Stord Energi og hadde en installasjon med to francis turbiner på tilsammen 0,64 MW.
I 1999 kjøpte BKK kraftstasjonen fra Stord Energi, men solgte den igjen i 2007Da kraftstasjonen ble kjøpt av Sunnhordland Kraftlag i 2007 ble den gamle installasjonen fra 1934 fjernet. Stasjonen ble rehabilitert og en ny peltonturbin på 750 kW ble installert. Dette arbeidet var ferdig sommeren 2009.
Kraftverket har totalt en midlere årsproduksjon er 2,4 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
SKL
Tetsu (Malice Mizer)

Tetsu Takano (高野哲), aka Tetsu, (født 12. desember 1972 i Tokyo) var den opprinnelige vokalisten i den japanske visual kei-gruppa Malice Mizer. Etter at han forlot Malice Mizer ble han med i Mega 8 Ball, og siden Zigzo. I dag synger han og spiller gitar i gruppa nil.


== Eksterne lenker ==
Offisielt nettsted 
(en) Tetsu på Discogs 
(en) Tetsu på MusicBrainz
Ulvik kraftverk

Ulvik kraftverk (Ulvik II) er et vannkraftverk i Ulvik kommune i Vestland.
Kraftverket ble åpnet i 1974 og utnytter fallet på 387 meter fra Solsævatnet.
Kraftverket bruker vann fra magasiner i Ljoneskrulen og Solsævatnet. Samlet magasinkapasitet er 52,6 millioner m³. Det innhentes også vann fra elven Tysso i høyde over Solsævatnet.
Nedslagsfeltet er på 47 km²  og tilsig er på 102 millioner m³.
Installert effekt er 20 MW med en francisturbin.  Midlere årsproduksjon er 102 GWh.
Kraftverket eies og drives av BKK.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Eviny Andre vassdrag
Washington County (Arkansas)

Washington County er et fylke i den amerikanske delstaten Arkansas. Det ligger nordvest i staten og det grenser mot Benton County i nord, Madison County i øst og mot Crawford County i sør. Det har også grense mot delstaten Oklahoma i vest.
Washington Countys totale areal er 2 476 km² hvorav 16 km² er vann. I 2010 hadde fylket 203 065 innbyggere og administrasjonssenteret ligger i byen Fayetteville.
Fylket ble grunnlagt i 1828 og er oppkalt etter USAs første president, George Washington.


== Befolkningsutvikling ==


== Referanser ==


== Eksterne lenker ==
(en) Offisielt nettsted 
(en) Washington County, Arkansas – kategori av bilder, video eller lyd på Commons
M50 Ontos

M50 Ontos ble produsert fra august 1955 for det amerikanske marinekorpset. Totalt ble det bygget 297 eksemplarer fram til produksjonen stanset i november 1957. M50 skilte seg ut med sin spesielle bestykning på seks M40A1C 106mm rekylfrie kanoner montert på en felles lavett som kunne beveges 40° til hver side og heves mellom -10° og +20°. De fire øverste kanonene var utstyrt med hver sin 12,7 mm M8C innsiktingsrifle som ble brukt til å sikte inn hovedbestykningen. Ammunisjon for hovedbestykningen inkluderte HEAT og HEP-T. En åpenbar ulempe ved arrangementet var at mannskapet måtte gå ut for å lade om kanonene.

M50 Ontos ble brukt av amerikanske styrker under vietnamkrigen.
Kongsveien (Oslo)

Se pekerside for flere forekomster av Kongsveien.Kongsveien er en vei i Oslo i bydel Gamle Oslo (15-23, 12-16) og Nordstrand (49-93, 8B-8B, 46-104). Veien som ble anlagt på begynnelsen av 1890-årene, starter i Mosseveien, følger Ekebergskråningen sørover og ender opp i Ekebergveien. Veiens navn ble vedtatt i 1894 etter Kongshavn og Kongskilen ved fjorden nedenfor veien. Veien går forbi Sjømannsskolen og der var det kommandostillinger for luftvernskytset under krigen 1940–45.I ulike sammenhenger heter det at Kongsveien ble bygget for å unngå den bratte stigningen i Ekebergveien. Her kan det være grunn til å komme med en nyansering. «Den nye Ekebergsvei» (fra 1879 nedre del av Ryenbergveien), ble tilrettelagt som kjørbar vei rundt 1870 for å unngå den bratte Egebergveien. Relativt sett var også Ryenbergveien bratt, og slik er det grunn til  å si at Kongsveien ble anlagt blant annet for å unngå de bratte stigningene i Ekebergskrenten.
Ekebergbanen har en planovergang på Kongsveiens arm (opprinnelig del av Karlsborgveien) til Ekebergrestauranten, og en mellom Holtveien og Marienlundveien.
Kongsveien bomstasjon ligger rundt 300 m nord for Jomfrustien.


== Bygninger ==
Noen kjente bygninger i Kongsveien:
15 – Ekebergrestauranten
21 – Toetasjers sveitservilla, «Carlsborg», oppført i 1863, tidligere Karlsborgveien 20
23 – Kongshavn videregående skole (tidligere Sjømannsskolen, opprinnelig adr. Karlsborgveien 4.
45 – Café Utsikten (ikke i drift)
93 – Holtet stasjon som er en liten stasjonsbygning oppført for  A/S Ekebergbanen i 1920. Stasjon tegnet av arkitekt Erik Glosimodt. I dag er bygningen butikk.
104 – Tidligere Nordstrand kino, tegnet av arkitekt O. Eindride Slaatto. Privat drevet fra 1935, og fra 1949 overtok kommunen eiendommen og driften. Kinodriften ble nedlagt i 1965. Bygget er nå renovert og brukes til næringslokaler. I samme hus lå tidligere Funkis kro, som var en lokal restaurant med navn etter husets stilart funksjonalisme.


== Referanser ==
Snuten

Snuten er et norsk band som ble startet i 2003. 


== Medlemmer ==
Nils Bech (vokal),
Sverre Thorstensen /Kongsverre (vokal/keyboards),
Martin Bjørnersen (vokal/perk).
Ivar Winther, elektrokollektiv, som også produserer musikken.


== Diskografi ==
Utgivelser på C+C records: 

Welcome to the Jungle,
We are the Future,
We never learn (januar 2007)


== Eksterne lenker ==
(en) Snuten på Discogs 
(en) Snuten på MusicBrainz
Sverre Thorstensen

Sverre Thorstensen (født 1974) er en norsk musiker og artist. Han er kjent under aliaset KongSverre. Sverre Thorstensen medvirker også i Snuten. Hovedinstrumentene er piano og synthesizer, men han bidrar også på utgivelser med munnspill, trombone, gitar, bass og perkusjon. Han instruerer i skolekorps og har i tillegg vært musikalsk leder for Sørum Storband. Han har jobbet som musikklærer på Kastellet Skole. I 2017 startet han prosjektet «Oslos hus», et oslohistorisk konsertprosjekt der han opptrer som gitarist og sanger.Han lager også musikk for barn under navnet The Sverre Sverre, og jobber i skoleåret 21/22 for Den kulturelle skolesekken i Viken, Vestfold/Telemark og Oslo. 
Sverre Thorstensen har spilt med:

Tordivel
The Sverre Sverre
Anders Wyller
Penthouse Playboys
Folk & Røvere
Sandvika Rock Teater
Snuten
KongSverre
The Shire
Rebekka & the mystery box
+ vært gjesteartist med samtidsmusikkensemblet POING
Klaus Sonstad
Oslos hus
Emile the duke
Kari Gjærum
Adam Douglas
Blow - for Tom Waits
Åre (med Kine Hjeldnes)


== KongSverre-utgivelser ==
NATUR 2004 Roger Sunshine Records. Denne platen er inspirert av Kraftwerk, Human League, og andre synthartister fra årene rundt 1981.
Jazzelektro 2007  Roger Sunshine Records.
Fugl 2009  Beatservice Records.
Pene Vakre Ting 2013
KongeRekka 2019


== Sverre Thorstensen-utgivelser ==
The Norwegian Trilogy 2008 Roger Sunshine Records. Instrumental pianomusikk.


== The Sverre Sverre-utgivelser ==
Bygge ting i tre (april 2021)
Trengereid kraftverk

Trengereid kraftverk er et vannkraftverk ved Trengereid i Bergen kommune i Vestland.
Kraftverket ble åpnet i 1895 og utnytter nå fallet på 388 meter fra Skulstadvatnet, som reguleres mellom 380 og 389 meter.
Nedslagsfeltet er på 6.8 km² og tilsig er på 20 millioner m³.
Installert effekt er 3,5 MW med en peltonturbin. Kraftverket har totalt en midlere årsproduksjon er 19 GWh
Anlegget er eid og driftes av BKK. Kraftverket ble overtatt da BKK overtok den opprinnelige eieren Bergen Lysverker i 1994.
Fabrikken og kraftverket ble etablert i 1895 av Johan Jebsen. Anlegget forsynte i starten bånd og lisseproduksjonen i Trengereid fabrikker med energi og utnyttet opprinnelig bare fallet på 206 meter i Skulstadelven. Dammen i Holmavatnet, som er et av magasinene til kraftverket, har fortsatt en seksjon med torv som tettningsmasse.
I 1996 ble rørgaten skiftet ut og inntaket ble flyttet opp til Skulstadvatnet. Da ble også den gamle francisturbinen byttet ut med en peltonturbin.

		
		


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Trengereid fabrikker
Eviny Andre vassdrag


== Se også ==
Peter Jebsen
Johan Jebsen
Rhea (andre betydninger)

Rhea kan referere til:

Rhea (mytologi), en titan i gresk mytologi.
Rhea, Saturns nest største måne.
Rhea eneste nålevende slekt av nanduer.
Save the Children

Save the Children er en internasjonal ikke-statlig organisasjon stiftet i Storbritannia i 1919 av Eglantyne Jebb. Organisasjonen har hovedkontor i London, men har virksomhet i land over hele verden.Inger Ashing er organisasjonens administrerende direktør.


== Se også ==
Redd Barna
Rädda Barnen
Red Barnet


== Referanser ==


== Eksterne lenker ==
Save the Children International
Vamma bru

Vamma bru er ei hengebru over elva Glomma, like ovenfor Vamma kraftverk. Brua ligger i Skiptvet og Indre Østfold kommuner i Østfold. Hovedspennet er 180 meter, og totallengden er 245 meter. Brua er en del av riksvei 115 og ble åpnet 19. november 1962.


== Se også ==
Liste over broer i Norge
Liste over broer i Norge etter lengde


== Eksterne lenker ==
Smaalenenes Avis: – Et rustent monument (19. juli 2005)
Tøsse kraftverk

Tøsse kraftverk er et vannkraftverk i Osterøy kommune i Vestland.
Kraftverket utnytter fallet på 75 meter fra Osvatnet.
Nedslagsfeltet er på 33 km² og tilsig er på 73,5 millioner m³.
Installert effekt er 3,5 MW med en francisturbin. Midlere årsproduksjon er 13 GWh.
Anlegget hadde samme eiere som Tøsse Mølle frem til 1995. Da overtok BKK. Kraftverket ble bygget for å forsyne Tøsse Mølle med energi. Det forsynte også lokalbefolkningen med strøm. I 2017 overtok Småkraft AS seks småkraftverk fra BKK.
Det gamle kraftverket ble åpnet i 1920. I 1981 ble et nytt kraftverk anlagt ca 300 meter nærmere fjorden. Rørledningen går tvers gjennom det gamle bygget.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Småkraft
BKK (arkiv)
John Murray (4. jarl av Dunmore)

John Murray, 4. jarl av Dunmore (født 1730, død 25. februar 1809) var britisk guvernør i provinsen New York fra 1770 til 1771 og kolonien Virginia fra 25. september 1771 til han dro til New York på nyttårsaften 1776. I hans tid som Virginias guvernør, rettet han en rekke felttog mot indianerne kjent som Lord Dunmores krig. Shawneene var hovedmålet for disse angrepene, og hans formål var å styrke Virginias krav i vest, særlig i Ohio Country. Men noen har anklaget ham for å konspirere med shawneene og arrangerte krigen for å utmatte Virginias milits og hjelpe til med å styrke lojalistenes sak, dersom det skulle oppstå et opprør i kolonien.
Fra 1774 av var Dunmore kontinuerlig i konflikt med forsamlingen i Virginia. Han forlot Williamsburg 8. juni 1775 og trakk seg tilbake til sin jakthytte, Porto Bello, og måtte søke tilflukt på det britiske krigsskipet «Fowey» i York River da den amerikanske uavhengighetskrigen begynte. Da han innså at han ikke kunne ta tilbake kontrollen i Virginia, returnerte han til Storbritannia i juli 1776.
Han er kjent for lord Dunmores proklamasjon den 7. november 1775 hvor han tilbød slaver som sluttet seg til hans armé frihet. Dette var den første massfrigjøringen av slaver i Nord-Amerika. Han organiserte disse svarte lojalistene i et etiopisk regiment. Men etter slaget ved Kemps Landing, ble Dunmores for selvsikker. Han ble lurt av en dobbeltagent og møtte sine motstandere i slaget ved Great Bridge den 9. desember 1775. Etter dette nederlaget gikk han ombord med sin hær i britiske skip og trakk seg tilbake til New York.


== Referanser ==


== Eksterne lenker ==
Lord Dunmores proklamasjon
Stend kraftverk

Stend kraftverk er et vannkraftverk i Bergen kommune i Vestland.
Kraftverket ble åpnet i 1913 og utnytter fallet på 33 meter fra Stendavatnet i Fanavassdraget. Nedslagsfeltet er på 5 km²  og tilsig er på 12 millioner m³.
Installert effekt er 900 kW med en francisturbin. Kraftverket har totalt en midlere årsproduksjon på 1,5 GWh og regnes som et småkraftverk.
Anlegget er eid og driftes av BKK.
Kraftverket ble etablert i 1912 av Fana herredstyre ved at fallrettene ble kjøpt av Wollert Konow, som da eide Stend Mølle. Fana Elektricitetsverk ble etablert for å drive anlegget, og produksjonen startet 15. desember 1913. Kraftstasjonen hadde opprinnelig to francisturbiner fra A/S Myrens Verksted og generatorer fra A/S Norsk Elektrisk & Brown Boveri, som hver leverte 350 kilovoltampere (kVA), tilsvarende 400 HK.
I 1940 ble det ene aggregatet skiftet ut med en ny turbin fra Kværner Brug på 1200 hestekrefter og generator fra NEBB. En av to opprinnelige turbinen fra Stend kraftverk står idag utstilt på Norsk teknisk museum.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Eviny Andre vassdrag
Digitalt museum -Norsk teknisk museum
Siemens Intern - Kraftverk og museum, 1985
Washington County (Georgia)

Washington County er et fylke i den amerikanske delstaten Georgia. Det ligger i de sentrale delene av staten og det grenser mot Glascock County i nordøst, Jefferson County i øst, Johnson County i sørøst, Wilkinson County i sørvest, Baldwin County i vest og mot Hancock County i nordvest.
Washington Countys totale areal er 1 773 km² hvorav 10 km² er vann. I år 2000 hadde fylket 21 176 innbyggere og administrasjonssenteret ligger i byen Sandersville.Fylket ble grunnlagt i 1784 og er oppkalt etter USAs første president George Washington


== Referanser ==


== Eksterne lenker ==
(en) Offisielt nettsted 
(en) Washington County, Georgia – kategori av bilder, video eller lyd på Commons
Craig C. Mello

Craig Cameron Mello (født 19. oktober 1960 i Worcester, Massachusetts) er en amerikansk biokjemiker, som sammen med Andrew Z. Fire ble tildelt Nobelprisen i fysiologi eller medisin for 2006, for deres oppdagelse av RNA-interferens.


== Referanser ==


== Eksterne lenker ==
(en) Nobelprisen i fysiologi eller medisin 2006 hos Nobelprize.org
(en) Craig C. Mello hos Nobelprize.org i forbindelse med tildelingen av Nobelprisen i fysiologi eller medisin 2006
Washington County (Illinois)

Washington County er et fylke i den amerikanske delstaten Illinois. Det ligger i de sørlige delene av staten og det grenser mot Clinton County i nord, Marion County i nordøst, Jefferson County i øst, Perry County i sør, Randolph County i sørvest og mot St. Clair County i vest.
Washington Countys totale areal er 1 461 km² hvorav 4 km² er vann. I år 2000 hadde fylket 15 148 innbyggere og administrasjonssenteret ligger i byen Nashville.
Fylket ble grunnlagt i 1818 av land fra St. Clair County og er oppkalt etter USAs første president George Washington


== Eksterne lenker ==
(en) Offisielt nettsted 
(en) Washington County, Illinois – kategori av bilder, video eller lyd på Commons
Jean-Baptiste Donatien de Vimeur

Jean-Baptiste Donatien de Vimeur, comte de Rochambeau (født 1. juli 1725, død 10. mai 1807) var en fransk aristokrat, soldat og marskalk av Frankrike.


== Militærliv ==
De Vimeur ble født i Vendôme i Loir-et-Cher. Han var opprinnelig tiltenkt en karriere i den katolske kirke, og ble oppdratt ved den jesuittiske skolen i Blois. Men etter at hans eldre bror døde, gikk han inn i et kavaleriregiment og tjente i Böhmen, Bayern og ved Rhinen under den østerrikske arvefølgekrigen. I 1747 hadde han fått graden oberst.
Han deltok i beleiringen av Maastricht i 1748 og ble guvernør i Vendôme i 1749. Etter at han utmerket seg i 1756 i slaget ved Menorca i utbruddet av sjuårskrigen, ble han forfremmet til brigadegeneral i infanteriet. Han kjempet i Tyskland i 1758, blant annet i slaget ved Krefeld. Han ble også såret flere ganger i slaget ved Clostercamp i 1760. Han ble utnevnt til maréchal de camp og kavaleriinspektør året etter. I denne stillingen, ble han ofte konsultert av ministere i tekniske spørsmål.


== Amerikanske revolusjon ==
De Vimeur ble gitt graden generalløytnant og kommandoen over 5000 franske soldater og ble sendt for å slutte seg til amerikanske kolonister under George Washington i 1780 for å kjempe mot britene i den amerikanske uavhengighetskrigen.
Han gikk i land i Newport, Rhode Island, den 10. juli, men forble i ro i et år på grunn av hans motvillighet til å forlate den franske flåten som var under britisk blokade i Narrangansett Bay. Til slutt, i juli 1781, forlot endelig de Vimeurs styrke Rhode Island og marsjerte gjennom Connecticut for å slutte seg til Washington ved Hudsonelva. De samlet sine styrker og marsjerte sammen til beleiringen av Yorktown. 22. september sluttet de seg til Marquis de La Fayettes styrker og tvang Charles Cornwallis til å overgi seg den 19. oktober.
De Vimeur har fått mye ære for sin oppførsel. Han plasserte seg fullstendig under Washingtons kommando og behandlet sine styrker som del av den kontinentale armé. I anerkjennelse av hans tjenester, takket den kontinentale kongressen ham og hans styrker og gav ham to kanoner som var blitt tatt fra britene. Disse kanonene, som de Vimeur tok med seg hjem til Vendôme, ble beslaglagt i 1792.


== Tilbake til Frankrike ==
Da han returnerte til Frankrike, ble han hedret av kong Ludvig XVI og ble gjort til guvernør av Picardie.
Under revolusjonen, ledet han Armée du Nord i 1790, men trakk seg i 1792 etter flere tilbakeslag. De Vimeur ble arrestert under terrorveldet og unnslapp såvidt giljotinen. Han ble etterpå pensjonert av Napoléon Bonaparte og døde i Thoré-la-Rochette under det første franske keiserrike.


== Referanser ==


== Eksterne lenker ==
France and the American Revolution i biblioteket John Carter Brown
Washington County (Indiana)

Washington County er et fylke i den amerikanske delstaten Indiana. Det ligger sør i staten og det grenser mot Jackson County i nord, Scott County i nordøst, Clark County i sørøst, Floyd County og Harrison County i sør, Crawford County i sørvest, Orange County i vest og mot Lawrence County i nordvest.
Washington Countys totale areal er 1 338 km² hvorav 5 km² er vann. I år 2000 hadde fylket 27 223 innbyggere og administrasjonssenteret ligger i byen Salem.
Fylket ble grunnlagt i 1814 og er oppkalt etter USAs første president George Washington.


== Eksterne lenker ==
(en) Offisielt nettsted 
(en) Washington County, Indiana – kategori av bilder, video eller lyd på Commons
Tvedalen

Tvedalen (lokal uttale: Tvæidarn) er en grend i Larvik kommune. Den er kjent for store larvikittbrudd og forekomster av sjeldne mineraler.
Stenindustrien i Tvedalen er Norges største bergverk. Et titalls bedrifter dekker et område på 7000 dekar. Steinbruddene i Larviksområdet har 400 arbeidsplasser og omsetter for mer enn 500 mill. kroner årlig. Bruddene i Tvedalen står for 70 % av arealet. Sten i blokker skipes ut over Larvik havn, mens 90-95 % av produksjonen er såkalt skrotstein. Denne skipes ut lokalt fra Svartebukt havn ved Mørjefjorden, og utgjør omkring 400 000 tonn årlig.
Før 1980 var det butikk, bussforbindelse og poståpneri i Tvedalen.
Det er forbindelse med Fv60 mellom Helgeroa og Langangen.
Den 23. november 2021 styrtet et skolefly i en fjellvegg ved Vestmunnvannet i Tvedalen.


== Historie ==
Det er mulig at Tvedalen har vært bosatt siden steinalderen.


=== Navnet ===
På gammelnorsk skrives det Thveiadalr, som betyr den utskilte dalgård. I 1398 skrives det Bwæitdalæ, og i 1528 gjøres det om igjen til Twetedall. Først etter å ha hatt navnene Tuedall, fra 1593 og Thuedalle, fra 1664, het det fra og med 1723, Tveitdalen, men siden det var så tungvint å si ble det til at fler og fler skrev Tvedalen.


=== Skolen ===
Frem til 1960 var det skole i Tvedalen. Der ble første klasse til sjette klasse samlet annenhver dag, på grunn av at skolen egentlig er forholdsvis liten. 
Nå er skolen til bruk som lekeplass med Fotballbane/håndballbane, husker, sklier, gravemaskiner til sandkasse og klatrestativ. Hele plassen er delt i to, en del med fotball-/håndballbane, og den andre delen med resten av det nevnte gravd ned i sand. Den blir også brukt til å kunne leies ut for ulike arrangementer. 
I 2008 ble lekeplassen drenert og nye lekeapparater er satt opp.


== Referanser ==


== Litteratur ==
Brunlanes bygdebok
Washington County (Iowa)

Washington County er et fylke i den amerikanske delstaten Iowa. Det ligger sørøst i staten og det grenser mot Iowa County i nordvest, Johnson County i nordøst, Louisa County i øst, Henry County i sørøst, Jefferson County i sørvest og mot Keokuk County i vest.
Washington Countys totale areal er 1 478 km² hvorav 5 km² er vann. I 2000 hadde fylket 20 670 innbyggere og administrasjonssenteret ligger i byen Washington.
Fylket ble grunnlagt i 1838.


== Navn ==
Fylket er oppkalt etter USAs første president, George Washington.


== Referanser ==


== Eksterne lenker ==
(en) Offisielt nettsted 
(en) Washington County, Iowa – kategori av bilder, video eller lyd på Commons
Vocoder

Vocoder (hankj., fra engelsk. Utsprunget fra Voice encoder ) er innen musikkteknologi et elektronisk musikkinstrument som smelter sammen ulike lydkilder til én lyd.
For eksempel en stemme som snakker inn i en mikrofon som kombineres med lyden av en akkord på en gitar. Vocoderen kan da smelte sammen de to lydene slik at det blir hørende ut som stemmen er i akkorden. Vocodere som musikkinstrumenter kan også ha innebygde lydkilder (f.eks. en oscillator, eller være del av en større synthesizer).
En vocoder er også en anordning som kan kryptere stemmer i forbindelse med telekommunikasjon.


== Musikere og grupper som bruker vocoder ==
Laurie Anderson, Cynic, Daft Punk, Jean Ven Robert Hal, Herbie Hancock, Jean Michel Jarre, Giorgio Moroder, Tangerine Dream, Frank Zappa, Electric Light Orchestra, Matthias Jabs des Scorpions, Stevie Wonder, Afrika Bambaataa, Pink Floyd, Peter Frampton